Изх:№

**ОСНОВНИ НАСОКИ ЗА ДЕЙНОСТТА НА НАРОДНО ЧИТАЛИЩЕ**

 **„ВАСИЛ МАРИНОВ БЪЧВАРОВ-1927”,с. ЧЕРКОВНА**

 **ЗА 2020г.**

**I.ОБЩА ХАРАКТЕРИСТИКА-МАТЕРИАЛНАТА БАЗА НА ЧИТАЛИЩЕТО**

 В настоящия момент НЧ”Васил М. Бъчваров-1927г.”,с.Черковна разполага със сграда от 330кв.м площ-общинска собственост,дадена за безвъзмездно ползване.В сградата има салон с 220 места,отоплявана с твърдо гориво.Разполага с библиотека,читалня,битовка.В сградата през 2018г. чрез субсидия и собствени средства се смени дограмата на сцената и част от дограмата на сградата.

**II.ОСНОВНИ НАСОКИ И ПРИОРИТЕТИ ЗА РАБОТА НА НЧ”ВАСИЛ М. БЪЧВАРОВ-1927г. ЗА ПЕРИОДА 2020г.**

 **1.Основен ремонт на покрив -30000лв.**

 **2.Довършване подмяна на дограмата-500лв.**

 **3.Основен ремонт на тавана и пода на сцената-8000лв.**

 **4.Ремонт на увеселителен салон-2500лв.**

 **5.Подмяна на завесите на сцената-1500лв.**

 **6.Изолация на северната и западната основа на музея поради влага и третиране с инсектицид на дървената част против вредители – 6000лв.**

 **7.**Приоритетна дейност на читалището е запазване на традициите и фолклора на местната общност чрез издирване и обогатяване на музейна сбирка

 **8.**Превръщане на читалищната библиотека в привлекателно и достъпно място за информираност,духовно обогатяване и връзка със света.Място за социални контакти и услуги.

**III.ХАРАКТЕРИСТИКА НА НЧ”ВАСИЛ М. БЪЧВАРОВ-1927г.” КАТО ИНСТИТУЦИЯ**

 1.Силни страни на читалището като организация/положителни черти/

 - единствен културен институт в селото,призван да задоволи културните потребности на населението

 - общодостъпен за всички

 - читалищата-единствената НПО в България подпомагана от държавата финансово

 - единственото място за безплатен достъп до интернет услуги и библиотечни услуги

 2.Слаби страни и проблеми над,които да се работи през 2020г.

 a) проблеми и слабости породени от външната среда:

 - отрицателният прираст на населението като цяло в страната

 - обезлюдяването на селото

 - миграцията на младото поколение и подрастващите към близките и по големите градове и чужбина

 - закриването на местното училище и детска градина

 - липсата на богати проспериращи предприятия като потенциални дарители

 - бизнесът/макар и слаб в селото/- незаинтерисован

 б) вътрешни проблеми и слабости

 -ограничен финансов ресурс – невъзможност да се разгърне широка и качествена дейност.За целта през 2020г. да се акцентира върху търсене на средства чрез проекти и спонсори.

 3.Местният бизнес /колкото и слаб и недостатъчен да е/ и спонсорството му е необходим източник за финансиране дейността на читалището.

 За целта през 2020г. търсенето на спонсорство да стане политика на цялата изпълнителна власт на читалището в лицето на ЧН.

 4.Всеки член на ръководството и член на читалището да работи по приобщаване и привличане на нови членове на читалището ,най вече сред малкото млади хора от местната общност.

**IV. ДЕЙНОСТИ**

**БИБЛИОТЕЧНА ДЕЙНОСТ**

**1.Проблеми пред библиотеката:**

a) ресурсни – остарял,неадекватен на търсенето библиотечен фонд

 - неизползваем справочен материал

 - оскъдно финансиране

 - ограничена аудитория на село

б) промени в ценностите

 - четенето за повечето от младата местна общност вече не е приоритет

 - намаляване популярността на библиотеката в резултат на намаляване на децата,липсата на училище ,навлизане на интернета в частните домове

 **2.Главна задача и насоки за развитие на библиотечната дейност през 2020г.**

 **а**) Превръщане на библиотеката в ЕФЕКТИВНА библиотека и предпочитано място с привлекателни условия,която ще се осъществи чрез:

 - активно,бързо и детайлно предоставяне на информация за потребителя

 б) Обогатяване и развитие на библиотечната колекция чрез:

 - закупуване на нови книги

 - чрез инициативата „Купи или подари книга на своето читалище”

 - продажба на бракувани книги и стари вестници и закупуване на нови

 **КУЛТУРНО МАСОВА ДЕЙНОСТ**

**I.Същност-Главна задача**

1.Една от основните дейности на читалището,свързана със сплотяване на местната общност:

 -обогатяване на духовния живот

 -изява на способностите на отделния индивид

 -запазване и обогатяване на народните традиции

 2.Отбелязване и отпразнуване на значимите дати и празници:

 - Бабинден - Ден на родилната помощ

 - Трифон Зарезан – Празник на виното

 - 1 Март – Ден на самодееца – Този ден отбелязваме заедно със селата Равна и Овчага

 - 3 Март – Национален празник

 - 8 Март – Ден на жената

 - 22 Март – Първа пролет

 - 1 Май – Ден на труда

 - 6 Май – Гергьовден

 - 9 Май – Курбан – Молебен.Традиция от десетилетия /празнува се задължително/

 - 6 Юни – Празник на селото – Спасовден

 - 24 Май – Ден на славянската писменост и култура

 - 2 Юни – Ден на Ботев

 - Юли – екскурзия до Равадиново

 - 6 Септември – Ден на Независимостта

 - 22 Септември – Съединението на България

 - 1 Ноември – Ден на Народните Будители

 - 27 Декември – Коледа и Нова Година

**II. Очаквани резултати:**

1.Читалището да стане място,където всеки чувстващ се българин може да намери всичко за своя роден край и информация за :

 - Рода

 - Обичаите

 - Бита

 - Песните на своите предци

**PS.Насоките и плана за културните дейности през 2020г. са приети на редовно заседание на Читалищното настоятелство**

e-majl:v.m.bychvarov\_1927@abv.bg

 Председател:………………..

 /Й.Маринова/